Ignalinos r. teritorijos bendrojo plano koregavimo sprendinių viešinimas
Informuojame, kad parengti Ignalinos rajono savivaldybės teritorijos bendrojo plano koregavimo sprendiniai ir nuo gegužės 8 d. bus atliekama šio teritorijų planavimo dokumento viešinimo procedūra supaprastinta teritorijų planavimo dokumentų viešinimo procedūrų tvarka.
Koreguojamas savivaldybės lygmens kompleksinio teritorijų planavimo dokumentas – Ignalinos rajono savivaldybės teritorijos bendrasis planas, patvirtintas Ignalinos rajono savivaldybės tarybos 2013 m. lapkričio 7 d. sprendimu Nr. T-138 „Dėl Ignalinos rajono savivaldybės teritorijos bendrojo plano patvirtinimo“ (toliau – bendrasis planas).
Koreguojant bendrąjį planą taip pat koreguojami (detalizuojami) jo sudedamąja dalimi pripažinto Ignalinos, Strigailiškio ir Palūšės kurortinės teritorijos bei gretimų teritorijų turizmo ir rekreacijos specialiojo plano, patvirtinto Ignalinos rajono savivaldybės tarybos 2016 m. vasario 11 d. sprendimu Nr. T-2 „Dėl Ignalinos, Strigailiškio ir Palūšės kurortinės teritorijos bei gretimų teritorijų turizmo ir rekreacijos specialiojo plano patvirtinimo“, sprendiniai (rekreacinių Gavio ir Gavaičio ežerų naudojimui).
Planavimo organizatorius – Ignalinos rajono savivaldybės administracijos direktorius (Ignalinos rajono savivaldybės administracija, Laisvės a. 70, 30122 Ignalina, tel. (8 386) 52 233, el. paštas info@ignalina.lt, adresas internete www.ignalina.lt).
Bendrojo plano koregavimo rengėjas – UAB „Urbanistika“, Žalgirio g. 90, 09303 Vilnius, tel. (8 5) 261 9024, el. paštas info@urbanistika.lt, adresas internete www.urbanistika.lt
Planavimo tikslai ir uždaviniai. Plano koregavimas nekeičia Ignalinos rajono savivaldybės teritorijos bendrojo plano tikslų ir uždavinių. Plano koregavimo papildomi uždaviniai išdėstyti planavimo darbų programoje, skelbiamoje Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (TPDRIS), interneto svetainės adresas www.tpdris.lt, TPD numeris: K-RJ-45-18-582.
VIEŠINIMO PROCEDŪROS IR PASIŪLYMŲ TEIKIMO TVARKA
Pakoreguoto bendrojo plano sprendiniai (aiškinamasis raštas ir brėžiniai) skelbiami Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (toliau – TPDRIS), interneto svetainės adresas www.tpdris.lt, koreguojamo bendrojo plano numeris TPDRIS sistemoje: K-RJ-45-18-582 (ieškoti TPDRIS interneto svetainės rubrikoje „Planuojamų teritorijų paieška“).
Susipažinti su pakoreguotu kompleksinio teritorijų planavimo dokumentu (bendruoju planu) skiriama 10 darbo dienų, t. y. nuo gegužės 8 d. iki gegužės 21 d.
Pasiūlymus dėl koreguojamo bendrojo plano galima teikti planavimo organizatoriui raštu (šiame skelbime nurodytu adresu) ar TPDRIS sistemoje iki bendrojo plano koregavimo viešinimo pabaigos, t. y. iki gegužės 21 d. (Teikiant pasiūlymus, privalu nurodyti pasiūlymą teikiančio asmens ar jo įgalioto asmens (jei toks yra) vardą, pavardę, gyvenamosios vietos adresą, telefono numerį, elektroninio pašto adresą arba, jeigu pasiūlymą teikia juridinis asmuo, jo buveinės adresą, telefono numerį, elektroninio pašto adresą ir aplinkybes, kuriomis grindžiamas pasiūlymas, bei jas patvirtinančius įrodymus. Atmestų pasiūlymų pareiškėjai detaliojo plano sprendinius, viešinimo procedūras gali apskųsti teritorijų planavimo valstybinę priežiūrą atliekančiai institucijai per 10 darbo dienų nuo atsakymo į pateiktą pasiūlymą gavimo dienos.)
Kilus klausimų dėl galimybės susipažinti su bendruoju planu, jo koregavimo sprendiniais ar naudojimusi TPDRIS, galite kreiptis į Ignalinos rajono savivaldybės administracijos Teritorijų planavimo ir architektūros skyrių, tel. (8 386) 39 141 arba el. paštu juozas.panavas@ignalina.lt. 

